**Molėtų rajono savivaldybės taryba**

**SPRENDIMAS**

**Dėl partnerystės SUTARTIES PASIRAŠYMO**

2022 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Lietuvos Respublikos kelių įstatymo 5 straipsnio 7 dalimi, Molėtų rajono savivaldybės strateginiu veiklos planu 2022-2024 metams, patvirtintu Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022-2024 metams patvirtinimo“, Gyvenamosios aplinkos tvarkymo, viešųjų paslaugų ir aplinkos apsaugos programos (Nr. 03) priemone (kodas 03.3.2.2.5.), Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“, 8.1, 9.1 papunkčiais,

Molėtų rajono savivaldybės taryba n u s p r e n d ž i a:

 1. Pritarti, kad būtų pasirašyta partnerystės sutartis su Valstybės įmone Lietuvos automobilių kelių direkcija dėl projekto „Valstybinės reikšmės rajoninio kelio Nr. 4302 Paširvintys–Juodiškiai–Giedraičiai ruožo nuo apie 20,030 iki 20,550 km rekonstravimas, įrengiant / sutaisant taką (-us)“ įgyvendinimo (sutarties projektas pridedamas).

2. Įgalioti Molėtų rajono savivaldybės administracijos direktorių pasirašyti 1 punkte nurodytą partnerystės sutartį.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras